Hlina, Alojz, poslanec NR SR (2013-05-24):
Vážená pani predsedajúca, vážený pán minister, vážení kolegovia, k správe, ktorá je predložená, čaro správ, pán minister, je aj v tom, že je čo kritizovať. Tak ste si ušili na seba bič, tak skúsim. Máte ináč rádovo menšiu a tenšiu ako pán Čaplovič, ale to je možno tým, že on má takých ľudí od pera viac, takže popísali, čo si, na čo si spomenuli. Tá vaša správa je členená na tri časti. To pokúsim takto prebehnúť rýchlo, kde integrujete, integrovaný pohľad na tie markoekonomické faktory, druhá je vlastná analýza a na tretej, tá tretia je pre nás, myslím si, že nielen pre nás, ale pre ľudí všeobecne najdôležitejšia. To znamená, že čo s tým? To znamená opatrenia, ako to zlepšiť. Skúsim to prebehnúť v niektorých tých veciach. Možno tam nájdeme také menšie absurdity, ale koniec koncov my si tu už na tie absurdity pomaly, i keď ani nechcem, aby sme si zvykli, ale niekedy mám pocit, že to už musím povedať. Ja len takú čerstvú spomeniem, že ste schvaľovali, ste schválili zníženie trestov pre dílerov drog a zvýšili ste – v jednom hlasovaní – tresty pre chudákov lekárov. Viete, čiže pre jedných ste povedali, že sú tresty vysoké, a lekárom chudákom ste zaviedli tresty. To sú, naozaj to je ťažko obhájiteľné, dokonca to ešte povedalo, že to potom tú následnú debatu som počúval, že aj tak sú basy plné. No tak v prípadne toho, čo včera zabil tú svoju babku bez akejkoľvek emócie, tak toho, tam hádam ešte vojde do tej basy, lebo keď nám aj takí budú chodiť po uliciach, tak nie som si celkom istý, že, že sme to chceli. V tej prvej časti, kde analyzujete..., to, samozrejme, niečo nepustí. A čo nepustí, že sme v Európe, že sme, nejaký je svetový trh, to s tým sa dá v zásade súhlasiť. To znamená, to nebudem rozporovať, že Európa ako taká na nás vplýva, Európa ako taká klesá v raste HDP, vieme prečo, lebo, lebo si to trošku pomýlila so socializmom. V nadväznosti na to, že teda vieme, že ako funguje Európa, tak analyzujete náš makroekonomický vývoj. V zásade rešpektujem, že sa nás týka, ale napriek tomu sme to vydreli na 2 %. Tie 2 % rastu sme vydreli, pretože Číňanom sa páčia naše autá z Volkswagenu, tak potom neviem, prečo ste do Číny poslali Šeba, lebo to je neúcta potom voči tomu nášmu partnerovi. Toho ste, mali ste poslať alebo nechať v tom Benine, už keď tam v tom Benine bol, tam mohol byť vojenským pridelencom, ale nie v pre nás tak hospodársky dôležitom priestore, ako je Čína, lebo to je neúcta k tomu partnerovi, a teda keď sme ho vydreli na tej Číne, tak ale potom ste, mám pocit, že sa tešíte aj z toho rastu, aj pretože vám rastie trh, do ktorého pumpujete 70 mil. eur ročne – úžernícky trh vášho štátneho tajomníka pána Buriana, pod ktorý, zdá sa, používa obrovskú ochranu tuná, hej, že nebankové pôžičky. To sú, tento rast by ma v tejto časti netešil. Dobre, čiže to sme prebehli, že čoho súčasťou a v priestore sme. Potom máte tú druhú časť, že analyzujete našu aktuálnu situáciu. Tam sú, čo si treba všimnúť, a zasvietiť kontrolka by nám mala, že sa nám znižuje počet samozamestnaných osôb, že sa nám znižuje počet ľudí, ktorí do toho idú, jak sa hovorí, po hrudi, ktorí proste sa neoddajú vláde a štátu, hej, ale povedia, že to skúsia. To znamená podľa mňa zdravé ekonomiky, silné ekonomiky, hej, perspektívne ekonomiky si chránia samo-, samozamestnaných a vytvárajú podmienky a na to, aby ich bolo čo najviac. To znamená, to nie je dobrým znakom, keď nám počet týchto ľudí, ktorí idú, ako sa hovorí, na svoju adresu a za seba, že nám klesá. To by som sa nad tým pozastavil a snažil sa analyzovať, že čo s tým. Analyzujete aj postavenie mladých. To sú také kľúčové momenty, ktoré treba, a tomu sa chcem čiastočne venovať. To znamená postavenie mladých a znevýhodnených a resp. dlho evidovaných uchádzačov. Pri postavení mladých, tam sú také zaujímavé, zaujímavé situácie nastali, keď som si to čítal, že v zásade počet pracujúcich mladých – to znamená, tam to máte kategóriu 15 až 24 – sa na počte celkových pracujúcich znižuje a počet nezamestnaných mladých ľudí sa tiež znižuje. A to je taká zvláštna, to je, ja som nad tým rozmýšľal na úrovni pomaly matematického rébusu, že čo to v praxi znamená, keď sa nám počet mladých ľudí na celkovom počte zamestnaných znižuje, ale ešte sa k tomu, sa znižuje, teda sa vám znížil, treba priznať, že počet, i keď je strašne vysoký, ale znížil štatisticky. No, zvláštne, ale v zásade to znamená, že nedolievame, hej, to znamená, že tých mladých na ten trh prichádza málo. A tých málo, čo prichádza, veľká časť je z nich nezamestnaných. Čiže to je znova ďalšia červená. To súvisí s tým, že ako pristupujeme zodpovedne k našej povinnosti zabezpečiť, aby tu mal kto robiť aj neskôr. Takže to s tým súvisí a to je zaujímavý faktor, hej, že sa to javí ako pomaly pozitívne, ale je to negatívne v tom, že ak sa nám znižuje ten počet tých ľudí, tak to toto znamená. Znevýhodnených uchádzačov – tam, naozaj tam vám držím palce, to jediné, čo môžem, to je neľahká úloha, tam klobúk dole nad každým, kto niečo do toho vznesie, do toho stredoveku. To je a ba aj vám to zopakujem, už som to povedal vašim dvom ministrom, nech to viete aj vy do tretice, to je presne to, čo, na čo sa tu hráme, že v Jasnej máte Funitel, teda nie vy, ale máme najmodernejšiu sedačku na svete a 10 km odtiaľ je stredovek. A to sa budem venovať v ďalšej časti, že čo s tým ten Funitel súvisí a aký má prenos, že niekto má tu pocit, že my sme tu primitívne národy v Amazonke a bude nás tu nejakým spôsobom oblbovať. Ten stredovek, ktorý je od Popradu na východ v niektorých tých častiach, tam bežný papier alebo bežný postup asi už stačiť nebude a tam vy budete musieť, by som povedal, pristúpiť zoširšia a budete musieť vymyslieť niečo, čo by niekto povedal, no že to nie celkom je v poriadku, ale ono nie celkom, to už vieme, je v poriadku, ako to dopadlo. To znamená, ako dopadli aj dve dekády sociálnej práce, čiže vy, v zásade budeme si musieť zvykať na to, že niektoré opatrenia, ktoré budú v oblasti aj zamestnanosti a vôbec nejakej záchrany, sociálnej záchrany niektorých tých ľudí v tých komunitách, nebudú v zásade celkom štandardné, a tam vám budem musieť, asi budeme si musieť navzájom držať palce, že ako z toho vykorčuľovať a ako sa dostať k tomu, že tí ľudia sa proste nejakým spôsobom budú socializovať, budú schopní niečo urobiť, budú sa možno vedieť nejakým spôsobom niekde zaradiť, budú možno vedieť tam urobiť tehlu, to je to, minule sme, tu všetci na mňa pozerali, o čom splietam, keď tu bol zákon o stavebných výrobkoch, hej, kde vlastne sa sprísňujú normy certifikácie, ale my budeme musieť vydobýjať si výnimky, že prečo by tí Rómovia v tej osade, by si nemohli svojpomocne nejaké tie tehly spraviť, prípadne si ich ponúknuť a nejakého chleba napiecť a neviem čo. Taký až nejaký komúnny systém, niečo až na spôsob špeciálnych – to v Číne bolo – špeciálnych ekonomických zón (povedané so smiechom), kde vlastne platilo to trošku ináč, ako to platilo štandardne. Ja viem, že to bude problém aj z pohľadu toho, že čo môžeme alebo čo nemôžeme v rámci európskej legislatívy, ale ja si myslím, že aj Európska únia nám niečo v tomto bude musieť uznať, že vzhľadom na to, jak sme to pokazili, a že ak sa bude mať ambíciu, to už pre štát zakryje, ale ono sa to už nedá zakryť, tak tam budeme musieť fakt nastúpiť úplne iným spôsobom. Úplne držím palce. Tam, ale tu v tomto není vôbec nejakým spôsobom tá správa, že zohľadňujete niečo. To len konštatujete. Pri tej príležitosti spomeniem, že predstavitelia rómskej reformy, ale nechcem byť jedovitý, ale mám pocit, že majú nejakú konferenciu, čiže to je znova, jak školstvo súviselo s rómskou reformou, tak aj toto úplne jasne súvisí s rómskou reformou. Podľa mňa tam sa tomu bolo treba venovať viac, lebo to je obrovský problém. Potom tu píšete, že ako ste sa venovali tým niektorým v rámci minulého roku a čo ste skúsili. K tejto tu sa zastavím len nad jedným tým opatrením, to sú tie nešťastné, ten jarovnický príspevok, ja ho takto nazvem. On sa ten príspevok volá ináč, to sú malé obecné služby a jarovnický príspevok znamená, teraz už neviem, lebo už to bolo dávno, čo som tam bol, či tisíc, alebo 1 200, mám pocit, že 1 200 Rómov v Jarovniciach je zamestnaných na malých obecných službách. Kia má 3 000 zamestnancov a 1 200 ľudí dokáže urobiť kus roboty, povedzme si pravdu, hej. 1 200 ľudí, proste keď sa chytí, tak prenesie Kriváň, hej, keď do roka. Trošku hyperbolizujem, ale to chcem povedať, že naozaj by to malo byť vidieť. No, žiaľ, v tých Jarovniciach sa to už nejako aj dokumentovalo, nie. To znamená, že tento príspevok v sume cez 100 mil. korún starých, mne sa to niekedy, vždycky lepšie počíta v tých starých korunách, keď Jarovnice potom z toho zhltli, dá sa povedať, asi tretinu, tak to boli úplne zbytočné peniaze, hej, a to mi je ľúto, lebo nie ani to, že mi je ľúto, že niekto tie peniaze dostal, ale je to aj ľúto, že to pôsobí ohromným spôsobom demotivujúco. Hej, demotivujúco. Tomu sa povenujem, že pri mladých ľuďoch, že kedy niekedy je lepšie, čo bude znieť paradoxne, neurobiť nič, ako urobiť niečo zle. (Povedané so smiechom.) Sú prípady, kde niekedy je lepšie neurobiť nič. Takže aj tento príplatok, v zásade je potom možno lepšie tým ľuďom povedať, tu máte po 60 eur alebo koľko to vlastne ten príspevok je, ale netvárte sa, že chodíte s hrabľami, ktoré nemajú tie, tie zuby, lebo sú hore-dole po dedine, lebo to naozaj pôsobí naozaj demotivujúco na tú najbližšiu spoločnosť, ale aj na celú spoločnosť, pokiaľ sa o tom dozvedáme. Takže ono je možno lepšie potichu nejaké peniaze im tam dať, ako sa tváriť na to. Alebo potom, samozrejme, by bolo najlepšie vyžadovať a dožadovať sa plnenie toho. To znamená, už za tie peniaze, keď sme do Jarovníc dali možno pomaly milión eur za rok na malé obecné služby, tam by to malo svietiť, tam by ste mohli zo zeme jesť, hej, ale tak aspoň už za tie peniaze by tam možno jeden ten ministerský úradník mohol sedieť v nejakej unimobunke a pozerať, že koľko ráno ľudí s tou metlou a lopatou ide. Aspoň tak. Lebo naozaj míňa sa to účinkom a spôsobuje to, by som povedal, také sociologické škody. Tam vám tá analytická časť končí a pristupujeme že k tým opatreniam a tu sa pristavím, teda nie dlho už, že čo plánujete robiť? A to je dôležité vedieť, že čo sa plánuje robiť. Máte tu opatrenia, ktoré budete priamo realizovať vy, projekt XX a projekt XX1, tak, áno? Čiže aby to nedopadlo ako akty X. To ma hneď napadlo prvé. XX znamená, že budete pomáhať samosprávam, obciam, keď zamestnajú niekoho na 6 mesiacov, im to preplatíte, alebo 9 respektíve. Ono všetko v poriadku a XX1 znamená, že tiež pomôžete, a nemusia to už byť samosprávy, môžu to byť aj súkromné firmy, podnikateľské, neziskové združenia. A prečo nie? Ale bojím sa z toho aplikačného výstupu, že aby to nedopadlo tak teraz pri projekte XX, to znamená pre samosprávy, že to budú nejakí nástenkári. Viete, že to budú nejakí, ja neviem, syn starostu alebo dcéra poslanca, alebo vnučka kotolníka, ktorá v zásade teraz v rámci tohto bude robiť nástenky. Nástenku, nechcem povedať, že nástenku, ale akože niečo, čo je úplne zbytočné, lebo okrem toho, že to zdemotivuje tých ľudí, ktorí to budú vnímať, to aj pokazí – a na to chcem upozorniť – pokazí tých mladých ľudí. A toto je kľúčový moment, na ten by som chcel apelovať, pán minister, že prečo je niekedy menej viac. Keď mladých ľudí pokazíte takým spôsobom, že vytvoríte nejakú prácu, v ktorej nič nemusia robiť, iba dostávajú peniaze, tak to môže v niektorých z nich zanechať hlboké stopy do budúcna, lebo on stále si bude predstavovať, že robota je za nič, a on ešte stretne kopu ľudí potom večer, keď pôjde na diskotéku, a tiež každému povie, že ako robí za nič, a tí tiež budú chcieť za nič, hej. To sú a ten mladý človek predsa je len tvarovateľný, čiže dovolím si upozorniť na to, že toto riziko tu hrozí. Takže menej je niekedy viac. Podľa mňa, ak máte urobiť zlé miesto, proste miesto, ktoré sa tvári, že je miestom, a pritom je to nástenkár, tak je podľa mňa ho lepšie neurobiť. Ak by sa mali len mladí ľudia stáť obeťou štatistiky, že teda štatisticky potom donesiete nejaký výsledok, že koľko tých mladých ľudí je zamestnaných, ale zamestnaných v type práce, ktorá keď skončí, v zásade je pokazený ten človek, lebo robil za niečo, kde vlastne nerobil nič, a má pocit, že niektorí z nich budú mať pocit, že takto to vo svete funguje. Takto to vo svete nefunguje! Proste peniaze sa dostávajú za robotu. Tuná je určitá obava a vcelku dôvodná existuje, že to môže skončiť zle. Už trošku ma aj hrúza obchádza, keď zisťujem tie neziskové občianske združenia. Viete, že aby to zas nedopadlo, že niekto bude úplne ad absurdné projekty vytvárať, že sa budú všetci z toho smiať, ale budú hovoriť, však to štát platí, lebo to funguje, ten potrubný internet, takýto, to poviem, že per ústa, že to funguje, a tí ľudia si povedia. Spôsobuje to škody, hej, a to je napríklad, ja vám poviem, aké škody. Ja som minule sedel v kaviarni, kde sedeli vedľa mňa 10-12 mladých ľudí a rozprávali sa o tom, že jak sa, oni tomu hovoria, že jak svet funguje. No a že vám poviem, z tej debaty som sa zhrozil, lebo títo ľudia majú pomýlené častokrát predstavy, ako svet funguje, a nerozprávali sa o robote. My sme sa, na Orave bol najväčší frajer ten, kto už v marci mal vybavenú brigádu na leto, hej, a dneska je to asi najväčší lúzer, ktorý má vybavenú brigádu na leto alebo niečo, kde musí robiť. Lebo dneska je hrdina ten, kto dostáva peniaze a nerobí. Čiže neposilňujme to vedomie tých mladých ľudí, lebo môžeme napáchať, by som povedal, aj škody v nich alebo vnímaní toho, že k čomu. Potom je lepšie do takého projektu nejsť, ale nehovorím, že pokiaľ naozaj skutočne budete mať plné šuflíky, plné stoly super projektov, že do toho netreba ísť. Len naozaj tu by som apeloval, že vyberajte tak, aby sa z toho potom neskôr nikto nesmial, jak niekde bolo, že ja neviem, jak učili ľudí, ktorí majú problém skrútiť vodovodným kohútikom, učili ich používať Windows. Viete, to je niekedy, nemôžete preskočiť niektorú etapu, lenže to tak rýchlo nejde. Takže to potom vyjde na smiech a ľudia z toho si robia žarty a majú pravdu. Veľa vecí z tých opatrení, žiaľ, sa opakujú, vo veľa vecí je povinná jazda, veľa je vecí, je taká, by som povedal, taká ekvilibristika toho, že, aby tam niečo na tej strane bolo. Čo asi patrí k tomu, že tam treba dopísať, zamotať. Niektorým veciam, poviem pravdu, nerozumie nikto, ja som si niektoré veci dvakrát-trikrát prečítal, nie celkom sa mi darilo to pochopiť. Ale nevadí, možno niekomu to stačí. Tam k tej, tým opatreniam, ešte sa pristavím, lebo tu bol aj jeden príspevok včera, ktorý, mám pocit, že poniektorí ľudia to nečítali alebo čítali a nepochopili. Lebo vy tu máte ambície a tam a pri tej sa pristavím, že máte ambíciu, že pri ľuďoch do 25 rokov chcete pripraviť to tak, aby každý systém záruk v nadväznosti, aby všetci, áno, tak vy to formulujete, že všetci mladí ľudia vo veku do 25 rokov dostali kvalitnú ponuku zamestnania a vzdelávania. Ja neviem, to je sympatická ambícia, to treba povedať. To je veľmi sympatická a hlásim sa k nej. Myslím, z demokratického tohto nemôžeme nikoho nútiť, ale je sympatické, že chcete ponúknuť, ale ja by som vzhľadom na okolnosti, ako, ako tu žijeme, potom povedal aj B, že keď, pokiaľ by mladý človek, lebo oni. Ja sa s tým, poviem pravdu, dosť často stretávam, že s tým pomýleným názorom na to, ako svet funguje, u mladých ľudí, že ak by ste sa vám to podarilo, ja vám držím palce. V tomto vám držím palce, že viete pripraviť nejakú primeranú adekvátnu ponuku, ktorá není podľa toho, čo vidí v televízore, hej, ale je v rámci reálnych možností a to mladé chlapča alebo to mladé dievča si povie, ale však v televízore to vyzerá ináč, tak to je pravda. To tým ľuďom už niekto čím skôr povie, tým lepšie. Ale, aby ste to pomaly, tú, malo aj dôsledok, že keby sa postavil k tej ponuke, ktorú prácne a štát alebo niekto vypracujete, tak by to malo nejaké dôsledky na to, že potom by nemohol byť úplne takým, by som povedal, čerpajúcim, čerpajúcim prvkom výhod. To by som to negatívum, viete, že keď by niekto povedal ja na vašu ponuku kašlem, tak nech sa páči, ale potom, prepáčte, keby ste si prišli o niečo žiadať v niečom inom ako nejaký určite nadštandard, tak my potom budeme, s prepáčením, kašlať na vás, hej. A to by, to asi, ale to vás tá aplikačná prax k tomu pravdepodobne nejakým spôsobom asi donúti. Máte tu aj opatrenia týkajúce sa teraz iných rezortov, nie vášho, čiže doniesli ste aj dávate odporučenie, je tam ministerstvo hospodárstva. A to je zlepšiť podnikateľské prostredie, to je presne to, čo je vlastne úlohou aj v zásade aj nás, hej. Poslanci a parlament nie je personálna agentúra. Hej, poslanci nezamestnávajú, hej. Poslanci vytvárajú také legislatívne a právne prostredie a spoločenské prostredie, že sa vytvárajú subjekty, ktoré zamestnávajú, hej. A to je kľúčový moment. A to je to zakryptované v týchto troch slovách, že to podnikateľské prostredie a to treba, aby bolo dobre. Nuž tam nám, tam toho treba strašne veľa, čo urobiť, a tu budem mierne politický. A na zlepšené podnikateľské prostredie, že čo mu pomôže alebo nepomôže. A, pán minister, ja to poviem tak, ja vás mám za človeka, ktorý, a ja si ctím ľudí, ktorí to presvedčenie majú, viete, nie sú názorové plastelíny, tu sú tak alebo, neviem, jak by som to nazval, že niektorí tak akože, kde vietor, tam plášť. Vy ste to sociálne, dokonca, vy hovoríte, až socialistické presvedčenie, že, a mám pocit, že, že ho aj prežívate. A ja vám to nezazlievam, práve naopak, niekedy je lepšie urobiť pakt s poriadnym socialistom ako s nejakou názorovou plastelínou, lebo vlastne neviete vlastne, na čom ste, čiže to je možno nejaký, to je, toto je v poriadku. Ale potom vy by ste mali určite vedieť, že keď ste takto nastavený, že tento oligarchický systém, ktorý my tu plánovite budujeme a my ho plánovite tuná budujeme, je v zásade nefunkčný a neperspektívny a vlastne popiera aj socialistickú ideológiu a vôbec nejakú sociálnu ideológiu, hej, lebo vlastne len napĺňa ambície a chute ľudí, ktorí majú svoje predstavy o tom, ako by mal svet fungovať. To znamená, fungovať tak, aby im bolo dobre. Oligarchické systémy môžu fungovať dajme tomu v krajinách, kde majú pre túto chvíľu ropu, kým im nedôjde, je to, sú nejaké, ja neviem, arabské štáty, Rusko dajme tomu, lebo tam si to, tie excesy oligarchov zasanujete ropou, ktorú predáte. No my si nemôžeme dovoliť sanovať excesy oligarchov, lebo ropu nemáme, to vieme, i keď niektorí z nich ju doteraz hľadali a našli v štátnych rozpočtoch, teraz už v zásade je to problém, lebo už ani tam nie je, hej, čiže títo ľudia už idú do bielkoviny, hej, to je..., alebo do podstaty, to znamená, už sa berie ľuďom. Hej, to sme tu svedkom, to sme tu svedkom v energiách a kopu ďalších vecí príde, lebo vždycky v zásade, v zmysle zásady najlepšie sa zarába na biede. Toto všetko príde, váš kolega pán Burian by o tom vedel dlho rozprávať. Čiže to sú veci, ktoré stoja, a verím, že by to malo aj význam, stoja aj na zamyslenie, že to podnikateľské prostredie takto deformované, ako je v súčasnosti u nás, to znamená, že u nás je určitá skupina ľudí, ktorí vyrábajú, keď preženiem, od zápaliek po lietadlá, ale to preháňam, hyperbolizujem, to znamená, že venujú sa všetkému. Venujú sa upratovaniu budov, venujú sa zdravotníctvu, proste a všetko, do čoho sa pustia, vyhrávajú. To bol taký kráľ Midas, čoho sa dotkol, v zlato premenilo, hej, že to bol akože, ale viete, títo ľudia, nechcem tu nejako hlboko analyzovať (povedané so smiechom), ich čaro netkvie v ich schopnostiach, ich čaro tkvie v tomto našom trošku pokazenom systéme, ktorý my sme umožnili vytvoriť, ale ktorý nás ničí v konečnom dôsledku. V konečnom dôsledku nás ničí. Čiže to odporúčanie je v poriadku – zlepšiť podnikateľské prostredie, ale musíte vytvoriť systém a to by sme my ten pakt mohli aj urobiť, aj vy ako človek s hlbokým... a ja, ja, verte alebo neverte, ja mám, ak nemám také, ak nemám väčšie, tak mám také isté ako vy sociálne cítenie. Ale ten pakt v tom, že by sme sa zhodli, že vytvorme priestor, kde najlepší vyhrávajú, tým, čo nevyhrali, umožniť ísť ešte raz alebo znova. A každá spoločnosť má slabých a nemohúcich a o tých sa postará. A vtedy otvoríte, otvoríte ten obrovský potenciál ľudí, vtedy otvoríte a vtedy sa automaticky zlepší ten ukazovateľ samozamestnaných, ktorý nám klesá, hej, lebo vtedy tí ľudia budú mať chuť, teraz ju nemajú, nemajú tú chuť, nemajú energiu, lebo však nemajú správne číslo v telefóne, nepoznajú správnych ľudí. Čiže zlepšiť podnikateľské prostredie, určite áno. Tie opatrenia, ku ktorým ešte patrí, a ono patrí, vy to píšete pod ministerstvo hospodárstva, ale je to vo vašej správe, prijať opatrenia na oblasť, v oblasti obchodu a ochrany spotrebiteľa. Tak som sa potešil, že teda sa idete tomu venovať, ale vy ste tú, túto vyhodnocujem ako v tejto časti ako mimoriadne chybovú, lebo tu nespomínate ochranu spotrebiteľa, ktorá je skutočnou ochranou spotrebiteľa. To, čo ste umožnili, jak ste vydali občanov tejto krajiny do rúk úžerníkom, to je podľa mňa bezprecedentné, to neviem, či existuje v Európe krajina, ktorá by toto svojim ľuďom urobila, že ich takto vydá a nechá ich. Vy, vy sa na to pozeráte, dokonca ste nominovali do funkcie štátneho tajomníka človeka, ktorý sa tým živil. To je už takým, by som povedal, cynickým výsmechom, hej, to už je takým cynickým výsmechom v celej tejto problematike. Je tu 41-tisíc dôchodcov, ktorí žijú, pán minister, zo sumy 116 eur, a by ste neverili, že tá základná suma, to znamená, tá základná suma, na ktorú exekútor nesiaha, sa upravuje nariadením vlády. To znamená, vy môžete, kedy ste mali vládu? Včera. Tak na budúcu vládu môžete sa prihlásiť a povedať: „Viete čo, prosím vás, neurobíme niečo s tou základnou sumou?“ Však si zoberte, však tá základná suma je, je 116 eur. A ináč paradoxne, základ tej sumy je aj v tom, že ona je 60 % zo životného minima, to znamená, niekto stanoví životné minimum a potom povie, že 60 % z neho je tá suma pre 41-tisíc dôchodcov, z ktorej by mali žiť. Pán minister, v stredu sa môžete prihlásiť a povedať: „Neupravíme to? Nevrátime sa k tomu nariadeniu vlády, že by sme tú základnú sumu...?“ Nikomu neublížite, pozor, jedine Burian, možno mu, sa mu mierne znížia výnosy. Jedine Burian, ale pomôžete, hovorím o dôchodcoch, lebo to už vieme, ich je 41-tisíc a každý mesiac to rastie, ale to sa týka ďalších tisícov ľudí, ktorí tiež žijú z tejto sumy a ktorí, vám poviem, sa ani nechcú zamestnať. A to má vplyv už úplne na vás, lebo sa nechcú zamestnať, lebo vidia to po, akonáhle sa zamestnajú, tak prvú šupu, ja si to pamätám, u nás aj to bolo. My keď sme zamestnali, tak do týždňa prišlo iks, ich objavia, alebo do dvoch týždňoch prišlo iks tých exekútorov, že ho našli cez sociálku, že už je, že je chytený, už je v sieti a došli tie, tie, a že máme, majú zrážať, hej, akože. Viete, keby sa tá suma zmenila, ja nehovorím, že tí ľudia nemajú platiť to, čo si, to je úplne v poriadku, ale keby sa tá suma zvýšila, to znamená, že nezoberiete tým ľuďom všetko, hej, že sa zvýši tá suma, tak sekundárne to môže znamenať, že tí ľudia si povedia, áno, som si vedomý toho, chcem to, ale nemôžem vracať tak, že neprežijem, hej. Čiže chcem vracať tak, že prežijem, tak zvýšte im tú základnú sumu a zvýši sa vám v určitom, nebude to štatisticky nejaké strašné číslo, ale niekde sa vám to objaví, ale bude to politicky enormné silné a dôležité a tuná vás ako človeka, o ktorom si myslím, že naozaj to, čo hovorí, aj tomu aj verí, lebo tu máte ľudí aj, ktorí sú ochotní hovoriť to, čo potrebujete počuť. Tak by vás to malo malo nejakým spôsobom trápiť. To naozaj, toto 336 je zle, neviem, koho máte na balkóne, 336 je zlá, hej, ochrana spotrebiteľa tuná nefunguje. Tuná nefunguje ochrana spotrebiteľa, tu je to nastavené tak, vydrieť, vytrieskať, koľko sa dá. A keď sa už nedá, tak štát pomôže, aby to, čo tí chudáci podpísali, aby to z nich vytrieskali, ale rádovo viac. To je úplne podnikateľské nebo, preto sa tak všetci do toho hrnú, len nie celkom rozumiem, že prečo ste nominovali vášho človeka do, na vaše ministerstvo, že či kvôli štatistikám, viete, že možno teraz štatisticky sa možno pán Burian dostane k veciam takým, kde vlastne môže cielene ponuky zasielať, hej, tým odkázaným ľuďom. Neviem, ako hrozným výrazom obrovského cynizmu to je. Keby aspoň na hospodárstvo ste ho dali, hej, ale toto je, naozaj to zvážte, politicky si to zvážte. Mojou psou povinnosťou opozičného politika, ja osobne proti nemu nič nemám, hej, ale je vám to nemilosrdne nakladať v tomto, že je to ohromným výrazom cynizmu. A je. Úplne absolútne, nepopierateľne. (Krátka pauza. Prerušenie vystúpenia predsedajúcou.)